Interessant om te volg. Ek dink een ding wat mens in gedagte moet hou as mens die Bybel lees, is dat die tradisionele betekenisse wat aan sekere begrippe soos "hel", "doderyk", "paradys", "hemel" ens. gegee word, deur die algemene teologie so 'n bietjie "vereenvoudig" is. Ons verstaan baie van die begrippe as dieselfde ding, terwyl dit nie noodwendig so is nie. Dit help om te kyk wat die woord in die oorspronklike taal is en wat dit beteken (daar is verskeie gratis programme op die internet beskikbaar wat dié inligting bevat, bv. http://www.e-sword.net/). Dit is egter nodig om jouself so 'n bietjie los te maak van die algemeen aanvaarde begrip wat moontlik in jou kerk gepreek word.
Ek was self in 'n situasie waar ek 'n aantal jaar gelede 'n breinoperasie ondergaan het, meer as 'n week in ICU gelê het om dopgehou te word, en in dié tyd 'n dubbele longembolisme ontwikkel het. Nadat die personeel my van die vloer opgeskraap het, het 'n verpleegster my in kennis gestel dat ek baie naby die dood omgedraai het. Ek moes haar teleurstel dat ek maar net uitgepaas het en geen tonnels of wit ligte gesien het nie.
Toe ek egter op hoërskool was, was daar 'n meisie van 'n ander skool op die dorp wat tydens 'n sportbyeenkoms 'n naby-dood-ervaring gehad het. Volgens die koerant was sy blykbaar hel toe en het grotendeels lede van 'n bepaalde ras daar aangetref. Baie soos wat brood lyk as dit in die oond aangebrand het. Sien, die probleem is dat mens net daardie persoon se woord het om te volg. Hulle kan stories opmaak (soos die outjie wat nou die dag bely het dat die boek wat hy geskryf het oor sy nadoodse ervaring alles verdigsel was - http://en.wikipedia.org/wiki/The_Boy_Who_Came_Back_from_Heaven) of dit kan waar wees. Maar dit kan waar wees omdat hulle breine hulle om die bos lei, soos wat sommige wetenskaplikes beweer, of omdat hulle dit werklik beleef. Hoe sal mens weet?
Enigiemand wat my ken sal vir jou kan se ek verafsku 'n leuen. Ek persoonlik dink dat ek die slegste leuenaar denkbaar is.
My ervarings het my in 'n heel nuwe studierigting gestuur, en baie van my persoonlikheid van tevore verander. Om die waarheid te se, my breinspesialis krap steeds kop oor my graad, aangesien ek veronderstel is om dit nie te kon behaal nie. Teologie is nogal 'n moeiliker studierigting.